[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.11.2008

COM(2008) 705 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΜΕΣΟ ΠΡΟΕΝΤΑΞΙΑΚΗΣ ΒΟΗΘΕΙΑΣ (ΜΠΒ) ΠΟΛΥΕΤΕΣ ΕΝΔΕΙΚΤΙΚΟ ΔΗΜΟΣΙΟΝΟΜΙΚΟ ΠΛΑΙΣΙΟ ΓΙΑ ΤΗ ΔΙΕΤΙΑ 2010-2012

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΜΕΣΟ ΠΡΟΕΝΤΑΞΙΑΚΗΣ ΒΟΗΘΕΙΑΣ (ΜΠΒ)ΠΟΛΥΕΤΕΣ ΕΝΔΕΙΚΤΙΚΟ ΔΗΜΟΣΙΟΝΟΜΙΚΟ ΠΛΑΙΣΙΟ ΓΙΑ ΤΗ ΔΙΕΤΙΑ 2010-2012

Εισαγωγή

Το πολυετές ενδεικτικό δημοσιονομικό πλαίσιο για το μέσο προενταξιακής βοήθειας (ΜΠΒ) αποβλέπει στην παροχή πληροφοριών σχετικά με την ενδεικτική κατανομή του συνολικού κονδυλίου (ΜΠΒ) που προτείνει η Επιτροπή σύμφωνα με το άρθρο 5 του κανονισμού (ΕΚ) αριθ. 1085/2006 για το (ΜΠΒ). Το εν λόγω πολυετές ενδεικτικό δημοσιονομικό πλαίσιο λειτουργεί ως σύνδεσμος μεταξύ του πολιτικού πλαισίου που καθορίζεται στη δέσμη για τη διεύρυνση και της διαδικασίας για τον προϋπολογισμό. Η ενδεικτική κατανομή που προτείνεται στο πολυετές ενδεικτικό δημοσιονομικό πλαίσιο λαμβάνεται υπόψη στα έγγραφα ενδεικτικού πολυετούς σχεδιασμού, που καταρτίζονται για καθεμία από τις δικαιούχους χώρες και για τα προγράμματα πολλαπλών δικαιούχων, βάσει των οποίων παρέχεται η προενταξιακή βοήθεια.

Το πολυετές ενδεικτικό δημοσιονομικό πλαίσιο βασίζεται στο αναπροσαρμοζόμενο ανά τριετία κύκλο προγραμματισμού. Υπό κανονικές συνθήκες, ένα πολυετές ενδεικτικό δημοσιονομικό πλαίσιο για τα έτη N, N+1 και N+2 υποβάλλεται εντός του τελευταίου τριμήνου του έτους N-2, στο πλαίσιο της δέσμης για τη διεύρυνση, δεδομένου ότι αποτελεί πρόταση για τη μετατροπή, σε δημοσιονομικούς όρους, των πολιτικών προτεραιοτήτων που καθορίζονται στην ίδια τη δέσμη, τηρουμένου του δημοσιονομικού πλαισίου. Το παρόν πολυετές ενδεικτικό δημοσιονομικό πλαίσιο καλύπτει την περίοδο 2010-2012. Το πλαίσιο αναφέρει την κατανομή του συνολικού κονδυλίου για την προενταξιακή βοήθεια, ανά χώρα και ανά συνιστώσα κατά το διάστημα αυτό και, συγχρόνως, παρέχει στοιχεία για το συνολικό κονδύλιο που προορίζεται για το πρόγραμμα πολλαπλών δικαιούχων και για τις δαπάνες στήριξης.

Οι γενικές πολιτικές προενταξιακής προτεραιότητας καθορίζονται στις συμφωνίες εταιρικής σχέσης προσχώρησης και στις ευρωπαϊκές εταιρικές σχέσεις, στις ετήσιες εκθέσεις προόδου ανά χώρα και στο έγγραφο στρατηγικής για τη διεύρυνση, που συναποτελούν τη δέσμη για τη διεύρυνση που υποβάλλεται ετησίως στο Συμβούλιο και το Ευρωπαϊκό Κοινοβούλιο.

Στρατηγικός χρηματοδοτικός προγραμματισμός

1. Κατανομή των κεφαλαίων μεταξύ των διαφόρων χωρών

Το σημείο αφετηρίας για τις χορηγήσεις το 2007 ήταν η δέσμευση της Επιτροπής να εξασφαλίσει ότι καμία δικαιούχος χώρα δεν θα λάβει λιγότερα κεφάλαια το 2007 σε σχέση με το 2006 και, επιπλέον, ότι η Βοσνία-Ερζεγοβίνη και η Αλβανία δεν θα λάβουν λιγότερα κεφάλαια από τη μέση ετήσια χρηματοδότησης που έλαβαν μεταξύ του 2004 και του 2006. Το τελευταίο αυτό σημείο οφείλεται στο γεγονός ότι η χρηματοδότηση των εν λόγω χωρών είχε συγκεντρωθεί στο 2004. Το 2007, η εκτέλεση πλησίασε το 100 % σε πιστώσεις ανάληψης υποχρεώσεων (συμπεριλαμβανομένων των πιστώσεων που μεταφέρθηκαν στο 2008 και οι οποίες ανελήφθησαν πλήρως).

Από το 2008 και μετά, τα ποσά έχουν υπολογιστεί με βάση τις κατά κεφαλή χορηγήσεις που αναφέρθηκαν στο παρελθόν ως έμμεσος δείκτης των αναγκών και του αντικτύπου. Στο πλαίσιο αυτού του μέτρου, οι χώρες των Δυτικών Βαλκανίων πρέπει να βελτιώσουν τη θέση τους σε σχέση με το δείκτη αυτό, υπερβαίνοντας το μέσο όρο των 23 ευρώ κατά κεφαλή (σε τιμές 2004) που ελήφθησαν κατά το διάστημα 2004-2006 στο πλαίσιο του προγράμματος CARDS. Σύμφωνα με το πολυετές ενδεικτικό δημοσιονομικό πλαίσιο 2008-2010, όλες οι χώρες των Δυτικών Βαλκανίων θα έχουν επιτύχει το στόχο αυτό έως το 2010 το αργότερο. Τα ποσά για τις χώρες των Δυτικών Βαλκανίων το 2011 και 2012 διατηρούν αυτά τα επίπεδα για κάθε χώρα. Για το Μαυροβούνιο, τα κατά κεφαλή επίπεδα χρηματοδότησης είναι υψηλότερα απ’ ό,τι για τις άλλες δυνάμει υποψήφιες χώρες και αντιπροσωπεύουν το ελάχιστο επίπεδο χρηματοδότησης που είναι αναγκαίο για να είναι δυνατή η κατάλληλη λειτουργία των διοικήσεων, ανεξάρτητα από το μέγεθος της χώρας. Η συνολική κατανομή των κεφαλαίων μεταξύ των χωρών τηρήθηκε, με εξαίρεση το Κοσσυφοπέδιο, στο οποίο χορηγήθηκαν νέα κεφάλαια αυξάνοντας τη χρηματοδότηση βάσει του ΜΠΒ. Το 2008, χορηγήθηκαν 60 εκατ. ευρώ από την αρμόδια για τον προϋπολογισμό αρχή στο πλαίσιο ευρύτερης κινητοποίησης νέων κεφαλαίων για την υποστήριξη της σταθερότητας και της ανάπτυξης του Κοσσυφοπεδίου. Για το 2009, ζητήθηκαν συμπληρωματικά κεφάλαια (40 εκατ. ευρώ), με διορθωτική επιστολή στο προσχέδιο προϋπολογισμού του 2009, ως συνέχεια της διάσκεψης χορηγών η οποία πραγματοποιήθηκε τον Ιούλιο του 2008.

Για την Κροατία και την Πρώην Γιουγκοσλαβική Δημοκρατία της Μακεδονίας, ως υποψήφιες χώρες, προβλέπεται κονδύλιο άνω των 30 ευρώ κατά κεφαλή (σε τιμές του 2004) για το 2008. Το επίπεδο αυτό διατηρείται για όλο το διάστημα 2009-2012 για την Κροατία. Για την Πρώην Γιουγκοσλαβική Δημοκρατία της Μακεδονίας, η χρηματοδότηση κατά κεφαλή εξακολουθεί να αυξάνεται και αντιπροσωπεύει το ελάχιστο επίπεδο χρηματοδότησης που απαιτείται για την κατάλληλη ενίσχυση των διοικήσεων, ανεξάρτητα από το μέγεθος της χώρας.

Για την Τουρκία, λαμβανομένου υπόψη του μεγέθους και της ικανότητας απορρόφησης της χώρας αυτής, προβλέπεται σταδιακή αύξηση της κατά κεφαλή βοήθειας κατά το διάστημα 2007-2012.

2. Κατανομή μεταξύ των συνιστωσών

Το ΜΠΒ χορηγείται μέσω των ακόλουθων πέντε συνιστωσών : I – Μετάβαση και ανάπτυξη των θεσμών· II – Διασυνοριακή συνεργασία· III – Περιφερειακή ανάπτυξη· IV – Ανάπτυξη ανθρώπινων πόρων και V – Αγροτική ανάπτυξη.

Η συνιστώσα I, βοήθεια για τη μεταβατική περίοδο και θεσμική ανάπτυξη, καλύπτει όλες τις ενέργειες της εθνικής ανάπτυξης και τις επενδύσεις που συνδέονται με το κοινοτικό κεκτημένο· βοηθά τις δικαιούχες χώρες να αναπτύξουν τη διοικητική και δικαστική ικανότητα και αφορά, ανάλογα με τις προτεραιότητες, τα μέτρα συνεργασίας που δεν καλύπτονται ρητά από άλλες συνιστώσες.

Η συνιστώσα II, διασυνοριακή ανάπτυξη, υποστηρίζει τις διασυνοριακές δραστηριότητες μεταξύ δικαιούχων χωρών και μεταξύ δικαιούχων χωρών και κρατών μελών. Καλύπτει επίσης τη συμμετοχή των δικαιούχων του ΜΠΒ στα διεθνικά και διαπεριφερειακά προγράμματα συνεργασίας του ΕΤΠΑ και στα προγράμματα θαλάσσιων λεκανών του ευρωπαϊκού μέσου γειτονίας και εταιρικής σχέσης.

Η συνιστώσα III, περιφερειακή ανάπτυξη, στην οποία έχουν πρόσβαση οι υποψήφιες χώρες, ισοδυναμεί, στο μέτρο του δυνατού, με το ΕΤΠΑ και το Ταμείο Συνοχής, επιτρέποντας έτσι στις δικαιούχες χώρες να πλησιάσουν όσο το δυνατόν περισσότερο στην εφαρμογή των διαρθρωτικών ταμείων στο πλαίσιο των κανόνων για την εξωτερική βοήθεια.

Η συνιστώσα IV, ανάπτυξη ανθρώπινων πόρων, στην οποία έχουν πρόσβαση οι υποψήφιες χώρες, τις προετοιμάζει για τον προγραμματισμό, την εφαρμογή και τη διαχείριση του Ευρωπαϊκού Κοινωνικού Ταμείου, στο πλαίσιο της ευρωπαϊκής στρατηγικής για την απασχόληση.

Η συνιστώσα V, αγροτική ανάπτυξη, βοηθά τις υποψήφιες χώρες να προετοιμαστούν για τα μετά την προσχώρηση προγράμματα αγροτικής ανάπτυξης που χρηματοδοτούνται από την ΕΕ, με την εφαρμογή της προενταξιακής βοήθειας μέσω συστημάτων που είναι παρόμοια με αυτά που απαιτούνται μετά την προσχώρηση.

Κατά τον προσδιορισμό των χορηγήσεων μεταξύ των συνιστωσών, ελήφθη δεόντως υπόψη ο βαθμός προετοιμασίας των συστημάτων αποκεντρωμένης διαχείρισης που απαιτούνται για την εφαρμογή των συνιστωσών III, IV και V στις σημερινές υποψήφιες χώρες, καθώς και η ανάγκη προσαρμογής των χρηματοδοτήσεων βάσει της συνιστώσας II, δεδομένου ότι η συνιστώσα αυτή αφορά τη διασυνοριακή συνεργασία με τα κράτη μέλη, προς τις ισοδύναμες χρηματοδοτήσεις δυνάμει του Ευρωπαϊκού Ταμείου Περιφερειακής Ανάπτυξης για το κεφάλαιο 1β.

3. Άλλες χορηγήσεις

Δαπάνες στήριξης

Το κονδύλιο αυτό καλύπτει τα διοικητικά έξοδα που συνδέονται άμεσα με την εφαρμογή του ΜΠΒ. Το 2007 και το 2008 καλύπτει επίσης τα διοικητικά έξοδα που συνδέονται με τη σταδιακή κατάρτιση των προηγούμενων προενταξιακών χρηματοδοτήσεων, ιδίως για τη Βουλγαρία και τη Ρουμανία.

Χορηγήσεις στο πρόγραμμα πολλαπλών δικαιούχων

Τα προγράμματα πολλαπλών δικαιούχων καταρτίστηκαν για να συμπληρώσουν τα εθνικά προγράμματα και να ενισχύσουν τις πολυμερείς σχέσεις στις χώρες των Δυτικών Βαλκανίων και στην Τουρκία. Η στρατηγική αυτή εστιάζεται σε τομείς που χαρακτηρίστηκαν αποφασιστικής σημασίας για την ευρωπαϊκή ολοκλήρωση και τη σταθερότητα στην περιοχή. Τα προγράμματα με περιφερειακό αντίκτυπο και/ή εκείνα που μπορούν να επωφεληθούν από τις οικονομίες κλίμακος ή πεδίου εφαρμογής, αν εφαρμοστούν σε οριζόντια βάση σε ορισμένο αριθμό δικαιούχων χωρών, χρηματοδοτούνται στο πλαίσιο αυτού του κονδυλίου.

Τα προγράμματα στο πλαίσιο αυτού του κονδυλίου στηρίζουν, μεταξύ άλλων, την περιφερειακή σχολή δημόσιας διοίκησης, τη Συμφωνία Ελευθέρων Συναλλαγών της Κεντρικής Ευρώπης (ΣΕΣΚΕ), το Συμβούλιο Περιφερειακής Συνεργασίας (ΣΠΣ) και το νέο μηχανισμό χρηματοδότησης για την κοινωνία των πολιτών. Η ανάπτυξη των θεσμών στηρίζεται από το μέσο TAIEX και γίνονται χορηγήσεις για ελέγχους και αξιολόγηση των περιφερειακών και εθνικών προγραμμάτων καθώς και για δραστηριότητες ενημέρωσης και επικοινωνίας. Οι επενδυτικές ανάγκες για τις ΜΜΕ, την ενεργειακή απόδοση και την ανάπτυξη των υποδομών, σε στενή συνεργασία με την Ευρωπαϊκή Τράπεζα Επενδύσεων και τα άλλα διεθνή χρηματοπιστωτικά ιδρύματα, θα συνεχίσουν να χρηματοδοτούνται από σημαντικό μέρος της περιφερειακής και οριζόντιας χορήγησης. Η στήριξη αυτή θα ευθυγραμμιστεί με τις συζητήσεις σχετικά με την πρωτοβουλία για τις υποδομές για το νέο επενδυτικό πλαίσιο για τις χώρες των Δυτικών Βαλκανίων, το οποίο αποσκοπεί στην ενίσχυση του συντονισμού και της συνεργασίας μεταξύ των διαφόρων πρωτοβουλιών που χρηματοδοτούνται από τους χορηγούς και τους ΔΧΟ που διαδραματίζουν ενεργό ρόλο στα Δυτικά Βαλκάνια. Άλλη προτεραιότητα είναι η εκπαίδευση, η οποία θα επωφεληθεί από αύξηση της χορήγησης για υποτροφίες.

Παρουσίαση των ποσών

Στον ακόλουθο πίνακα τα ανωτέρω ποσά αναφέρονται σε τρέχουσες τιμές και σε ευρώ. Ο πίνακας απεικονίζει τα κονδύλια ανά χώρα και ανά συνιστώσα, καθώς και τα ποσά που προορίζονται για τα προγράμματα πολλαπλών δικαιούχων και τις δαπάνες στήριξης. Τα τελικά ποσά για το 2007 και ενημερωμένα ποσά για το 2008 και το 2009 έχουν συμπεριληφθεί χάριν ευκολίας.

Πολυετές ενδεικτικό δημοσιονομικό πλαίσιο: Κατανομή του κονδυλίου για το μηχανισμό προενταξιακής βοήθειας για την περίοδο 2010-2012, ανά χώρα και συνιστώσα

Συνιστώσα | 2007 | 2008 | 2009 | 2010 | 2011 | 2012 |

ΚΡΟΑΤΙΑ |

Βοήθεια για τη μεταβατική περίοδο και τη θεσμική ανάπτυξη | 49.611.775 | 45.374.274 | 45.601.430 | 39.483.458 | 39.959.128 | 40.872.310 |

Διασυνοριακή συνεργασία | 9.688.225 | 14.725.726 | 15.898.570 | 16.216.542 | 16.540.872 | 16.871.690 |

Περιφερειακή ανάπτυξη | 45.050.000 | 47.600.000 | 49.700.000 | 56.800.000 | 58.200.000 | 59.348.000 |

Ανάπτυξη ανθρώπινων πόρων | 11.377.000 | 12.700.000 | 14.200.000 | 15.700.000 | 16.000.000 | 16.040.000 |

Αγροτική ανάπτυξη | 25.500.000 | 25.600.000 | 25.800.000 | 26.000.000 | 26.500.000 | 27.268.000 |

ΣΥΝΟΛΟ | 141.227.000 | 146.000.000 | 151.200.000 | 154.200.000 | 157.200.000 | 160.400.000 |

ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ |

Βοήθεια για τη μεταβατική περίοδο και τη θεσμική ανάπτυξη | 41.641.613 | 41.122.001 | 38.128.499 | 36.317.068 | 34.503.410 | 32.979.479 |

Διασυνοριακή συνεργασία | 4.158.387 | 4.077.999 | 5.571.501 | 5.682.932 | 5.796.590 | 5.912.521 |

Περιφερειακή ανάπτυξη | 7.400.000 | 12.300.000 | 20.800.000 | 29.400.000 | 35.000.000 | 39.400.000 |

Ανάπτυξη ανθρώπινων πόρων | 3.200.000 | 6.000.000 | 7.100.000 | 8.400.000 | 9.400.000 | 10.580.000 |

Αγροτική ανάπτυξη | 2.100.000 | 6.700.000 | 10.200.000 | 12.500.000 | 14.000.000 | 16.928.000 |

ΣΥΝΟΛΟ | 58.500.000 | 70.200.000 | 81.800.000 | 92.300.000 | 98.700.000 | 105.800.000 |

ΤΟΥΡΚΙΑ |

Βοήθεια για τη μεταβατική περίοδο και τη θεσμική ανάπτυξη | 256.702.720 | 256.125.297 | 233.200.653 | 211.312.664 | 230.620.919 | 250.900.336 |

Διασυνοριακή συνεργασία | 2.097.280 | 2.874.703 | 9.399.347 | 9.587.336 | 9.779.081 | 9.974.664 |

Περιφερειακή ανάπτυξη | 167.500.000 | 173.800.000 | 182.700.000 | 238.100.000 | 291.400.000 | 350.805.000 |

Ανάπτυξη ανθρώπινων πόρων | 50.200.000 | 52.900.000 | 55.600.000 | 63.400.000 | 77.600.000 | 89.930.000 |

Αγροτική ανάπτυξη | 20.700.000 | 53.000.000 | 85.500.000 | 131.300.000 | 172.500.000 | 197.890.000 |

ΣΥΝΟΛΟ | 497.200.000 | 538.700.000 | 566.400.000 | 653.700.000 | 781.900.000 | 899.500.000 |

Συνιστώσα | 2007 | 2008 | 2009 | 2010 | 2011 | 2012 |

ΑΛΒΑΝΙΑ |

Βοήθεια για τη μεταβατική περίοδο και τη θεσμική ανάπτυξη | 54.318.790 | 62.117.756 | 70.917.079 | 82.711.421 | 84.301.650 | 85.987.683 |

Διασυνοριακή συνεργασία | 6.681.210 | 8.582.244 | 10.282.921 | 10.488.579 | 10.698.350 | 10.912.317 |

ΣΥΝΟΛΟ | 61.000.000 | 70.700.000 | 81.200.000 | 93.200.000 | 95.000.000 | 96.900.000 |

ΒΟΣΝΙΑ-ΕΡΖΕΓΟΒΙΝΗ |

Βοήθεια για τη μεταβατική περίοδο και τη θεσμική ανάπτυξη | 58.136.394 | 69.854.783 | 83.892.254 | 100.688.099 | 102.681.861 | 104.700.000 |

Διασυνοριακή συνεργασία | 3.963.606 | 4.945.217 | 5.207.746 | 5.311.901 | 5.418.139 | 5.526.501 |

ΣΥΝΟΛΟ | 62.100.000 | 74.800.000 | 89.100.000 | 106.000.000 | 108.100.000 | 110.200.000 |

ΜΑΥΡΟΒΟΥΝΙΟ |

Βοήθεια για τη μεταβατική περίοδο και τη θεσμική ανάπτυξη | 27.490.504 | 28.112.552 | 28.632.179 | 29.238.823 | 29.843.599 | 30.446.471 |

Διασυνοριακή συνεργασία | 3.909.496 | 4.487.448 | 4.667.821 | 4.761.177 | 4.856.401 | 4.953.529 |

ΣΥΝΟΛΟ | 31.400.000 | 32.600.000 | 33.300.000 | 34.000.000 | 34.700.000 | 35.400.000 |

ΣΕΡΒΙΑ |

Βοήθεια για τη μεταβατική περίοδο και τη θεσμική ανάπτυξη | 181.496.352 | 179.441.314 | 182.551.643 | 186.206.679 | 189.956.810 | 193.801.948 |

Διασυνοριακή συνεργασία | 8.203.648 | 11.458.686 | 12.248.357 | 12.493.321 | 12.743.190 | 12.998.052 |

ΣΥΝΟΛΟ | 189.700.000 | 190.900.000 | 194.800.000 | 198.700.000 | 202.700.000 | 206.800.000 |

ΚΟΣΣΥΒΟΠΕΔΙΟ[1] |

Βοήθεια για τη μεταβατική περίοδο και τη θεσμική ανάπτυξη[2] | 68.300.000 | 184.700.000 | 103.339.798 | 64.484.594 | 65.828.286 | 67.070.852 |

Διασυνοριακή συνεργασία | 0 | 0 | 2.760.202 | 2.815.406 | 2.871.714 | 2.929.148 |

ΣΥΝΟΛΟ | 68.300.000 | 184.700.000 | 106.100.000 | 67.300.000 | 68.700.000 | 70.000.000 |

ΣΥΝΟΛΟ ΓΙΑ ΤΑ ΕΘΝΙΚΑ ΠΡΟΓΡΑΜΜΑΤΑ |

1.109.427.000 | 1.308.600.000 | 1.303.900.000 | 1.399.400.000 | 1.547.000.000 | 1.685.000.000 |

2007 | 2008 | 2009 | 2010 | 2011 | 2012 |

ΣΥΝΟΛΟ ΓΙΑ ΤΑ ΕΘΝΙΚΑ ΠΡΟΓΡΑΜΜΑΤΑ |

1.109.427.000 | 1.308.600.000 | 1.303.900.000 | 1.399.400.000 | 1.547.000.000 | 1.685.000.000 |

ΠΕΡΙΦΕΡΕΙΑΚΑ ΚΑΙ ΟΡΙΖΟΝΤΙΑ ΠΡΟΓΡΑΜΜΑΤΑ |

108.980.000 | 135.700.000 | 160.000.000 | 157.700.000 | 160.800.000 | 164.200.000 |

ΔΑΠΑΝΕΣ ΣΤΗΡΙΞΗΣ |

44.793.000 | 54.000.000 | 56.500.000 | 64.600.000 | 75.000.000 | 80.500.000 |

ΓΕΝΙΚΟ ΣΥΝΟΛΟ |

1.263.200.000 | 1.498.300.000 | 1.520.400.000 | 1.621.700.000 | 1.782.800.000 | 1.929.700.000 |

Τα ποσά εκφράζονται σε ευρώ και σε τρέχουσες τιμές

[1] Όπως καθορίζεται από το ψήφισμα 1244 του Συμβουλίου Ασφαλείας των Ηνωμένων Εθνών.

[2] Στη διορθωτική της επιστολή αριθ. 1 στο προσχέδιο προϋπολογισμού για το 2009, η Επιτροπή πρότεινε, στο πλαίσιο ευρύτερης κινητοποίησης νέων κεφαλαίων υπέρ της σταθερότητας και της ανάπτυξης του Κοσσυφοπεδίου, να αυξήσει κατά 40 εκατ. ευρώ τα κονδύλια του ΜΠΒ που προορίζονται για το Κοσσυφοπέδιο το 2009. Επιπλέον, η Επιτροπή σχεδιάζει να μεταφέρει 60 εκατ. ευρώ από το κεφάλαιο 1 του προϋπολογισμού, που αρχικά προορίζονταν για μακροοικονομική χρηματοδοτική συνδρομή στο Κοσσυφοπέδιο, στο κεφάλαιο 22, για να διατεθούν στο πλαίσιο του ΜΠΒ. Και τα δύο ποσά συμπεριλαμβάνονται προσωρινά στον πίνακα αυτό στις χορηγήσεις που αντιστοιχούν στη συνιστώσα 1 υπέρ του Κοσσυφοπεδίου.